|  |  |
| --- | --- |
| Dani kruha i zahvalnosti za plodove zemlje | 11.10.2013. napisala:  Gordana Pelin |
| http://www.kutina.hr/Portals/0/2013_Online_Vijesti/10/0%20trg.jpg  Kutina je, po prvi puta na novom gradskom trgu, tradicionalno obilježila Dane kruha i zahvalnosti za plodove zemlje. Manifestaciju je posjetio velik broj građana, a djeca i mladi mogli su se nesmetano družiti uz glazbu tamburaša i ukusne delicije naših mladih sugrađana i njihovih mama i baka.   http://www.kutina.hr/Portals/0/2013_Online_Vijesti/10/0%20vuk.jpg  Kutinska mladež građanima je ponudila raznovrsne domaće proizvode od raznih vrsta kruha, peciva, do kolača svih vrsta.   http://www.kutina.hr/Portals/0/2013_Online_Vijesti/10/0%202cc.jpg  Događaj je organizirala Koordinacija Kutina Grad prijatelj djece u suradnji sa Srednjom školom Tina Ujevića, koja je začetnica ove manifestacije. I ove godine na Danima kruha predstavile su se kutinske osnovne i srednje škole, Dječji vrtić, Učenički dom, Udruge OSI, Zaklada Sandra Stojić i drugi...  http://www.kutina.hr/Portals/0/2013_Online_Vijesti/10/0%20kutino.jpg  Ravnatelj SŠ Tina Ujevića, Jakov Novokmet istaknuo je kako se ove godine po prvi puta predstavlja pet vježbeničkih tvrtki iz ekonomskih usmjerenja njihove škole, te dodao kako Dani kruha imaju i humanitarnu dimenziju jer se prikupljaju sredstva za djecu Oborova, što je tradicija u njihovoj školi.   http://www.kutina.hr/Portals/0/2013_Online_Vijesti/10/0%20tamb.jpg  Izložbu uz Dane kruha posjetili su i predstavnici Grada Kutine, kutinski gradonačelnik Andrija Rudić, njegov zamjenik Damir Petravić i ostali. Obilazeći štandove dali su podršku mladima i njihovim voditeljima. Po drugi puta postavljen je i bezglutenski štand, kojim se javnost želi upoznati sa celijakijom i prehranom koju konzumiraju osobe alergične na gluten.  http://www.kutina.hr/Portals/0/2013_Online_Vijesti/10/0%20celika.jpg  Najbolje uređene štandove ocijenio je stručni žiri u sastavu: Slavica Moslavac, Ljerka Čorak i Nikolina Rokić.   http://www.kutina.hr/Portals/0/2013_Online_Vijesti/10/0%20komisija.jpg  Tako je za najbolji štand SŠ Tina Ujevića izabran štand 2.c razreda, a za najbolji štand vježbeničke tvrtke izabran je štand Kutivo d.o.o.  http://www.kutina.hr/Portals/0/2013_Online_Vijesti/10/0%20vrtic.jpg  Na razini Grada prvu nagradu osvojio je Dječji vrtić Kutina. Druga je bila Tehnička škola, a treća OŠ Zvonimira Franka.   http://www.kutina.hr/Portals/0/2013_Online_Vijesti/10/0%20tehnicka.jpg  Nagrade je uručio zamjenik gradonačelnika Damir Petravić, a prvonagrađeni su na poklon dobili sliku kutinskog slikara Želimira Šiška. Voditeljica Koordinacije Kutina grad prijatelj djece, Renata Vlahek, zahvalila je svim sudionicima na sudjelovanju, te ih pozvala na izlet u Lonjsko polje.  http://www.kutina.hr/Portals/0/2013_Online_Vijesti/10/0%20pobkjedn.jpg | |
|  | |

|  |  |
| --- | --- |
| C:\Documents and Settings\jnovokmet\Desktop\PA110145.JPG | C:\Documents and Settings\jnovokmet\Desktop\PA110160.JPG |
|  |  |